રેલવે મંત્રી સુરેશ પ્રભુ અાજે એક સમારંભમાં જનની સેવાનું ઉદ્ઘાટન કરશે. પ્રભુઅે ૨૦૧૬-૧૭ના રેલવે બજેટમાં અા અંગે જાહેરાત કરી હતી. જનની સેવા હેઠળ સ્ટેશનો પર ઝોનલ રેલવે તથા અાઈઅારસીટીસીના તમામ સ્ટોલમાં બાળકોની જરૂરિયાત સંબંધિત ખાદ્ય સામગ્રી રાખવી અનિવાર્ય થશે. ટ્રેનોની પેન્ટ્રીમાં પણ અા સુવિધા પૂરી પાડવામાં અાવશે. રેલ મંત્રાલય અા વર્ષે રેલ બજેટમાં કરાયેલી જાહેરાતોને ખૂબ જ ઝડપથી લાગુ કરવાનો પ્રયાસ કરી રહ્યું છે. અા ઉપરાંત ડિજિટલ ઇન્ડિયાના કારણે રેલ ભવનમાં બેઠા બેઠા વીડિયો કોન્ફરન્સ દ્વારા દેશભરના વિવિધ ભાગમાં રેલ સેવાઅોનું ઉદ્ઘાટન કરવામાં અાવ્યું છે. યાત્રી સુવિધાઅો સંબંધિત જાહેરાતોના અમલમાં સરળતા થઈ રહી છે.